Sgwrs:Swyddi seremonïol Lloegr - Wicipedia

# Sgwrs:Swyddi seremonïol Lloegr

### Oddi wrth Wicipedia, y gwyddoniadur rhydd.

Dwi ddim yn deall yr ymadrodd "Swyddi seremonïol". Cywiriwch fi os dwi'n anghywir, ond dydi'r disgrifiad "Ceremonial Counties" yn Saesneg ddim yn gyfarwydd imi chwaith. Beth yn union a olygir wrth hyn? Onid "Swyddi / Siroedd Traddodiadol Lloegr" a olygir? (Gwelaf fod Rutland ar y rhestr blwch - sydd ar gael ar y dudalen Norfolk, er enghraifft). Yn ogystal mae "Swyddi Seremonïol" yn swnio fel cyfeiriad at swydd ddefodol, fel Black Rod. Nid yw pob un o'r siroedd ar y rhestr yn "swyddi" chwaith; "Swydd Gwlad yr Haf", "Swydd Ynys Wyth"? Anatiomaros 16:41, 4 Medi 2006 (UTC)

Ceir esboniad manwl ar y Wicipedia Saesneg. Mae yna wahaniaeth rhwng y siroedd traddodiadol a'r siroedd seremonïol. Y siroedd traddodiadol yw'r siroedd hyd at 1888. Siroedd a ddefnyddir heddiw at bwrpasau seremonïol yw'r siroedd seremonïol. Cyn dyddiau'r awdurdodau unedol, yr un peth oedd sir a sir seremonïol - roedd eu ffiniau'n newid o bryd i'w gilydd (er enghraifft ym 1974). Ar ôl diwygiad llywodraeth leol 1997, doedd dim siroedd fel y cyfryw mewn llawer ardaloedd yn Lloegr (yr awdurdodau unedol), felly casglir siroedd ac awdurdodau unedol at ei gilydd i lunio siroedd seremonïol. Er enghraifft, mae'r sir seremonïol Gwlad yr Haf yn cynnwys sir weinyddol Gwlaf yr Haf a'r awdurdodau unedol oedd yn draddodiadol yn rhan o Wlad yr Haf ond sydd bellach yn awdurdodau unedol (Gogledd Gwlad yr Haf, a Chaerfaddon a Gogledd-ddwyrain Gwlad yr Haf). Ond dyw'r siroedd seremonïol hynny ddim yn cyfateb yn fanwl i'r hen siroedd: er enghraifft, doedd Cumbria ddim yn bod cyn 1974, felly does dim sir draddodiadol Cumbria (dim ond Cumberland a Westmoreland), ond defnyddir Cumbria fel sir seremonïol heddiw; mae Middlesex yn sir draddodiadol, ond Llundain yw'r sir seremonïol gyfatebol heddiw; mae Bryste yn sir seremonïol, ond ddim yn sir draddodiadol, ac yn y blaen. Dwi ddim yn gweld unrhyw ffordd allan ond i ni ddefnyddio siroedd seremonïol yn ogystal â siroedd traddodiadol yn yr un ffordd (gymhleth) â'r Wikipedia Saesneg. Cwestiwn arall yw pam yn y byd 'dyn ni'n eu galw nhw'n swyddi. Daffy 17:15, 4 Medi 2006 (UTC)

Diolch am yr esboniad. Mae'n swnio fel system cymhleth iawn! Gwell gadael pethau fel y maen' nhw felly. Ynglŷn â'r cwestiwn olaf, tarddiad y defnydd o "swydd" am "sir" / "shire", mae'n gwestiwn dwi wedi gofyn fy hun cyn rwan hefyd. Mae'n ddirgelwch. Yn ôl Geiriadur Prifysgol Cymru mae swydd² yn golygu "ardal, tiriogaeth, neu uned o dir, yn aml yn dynodi arglwyddiaeth, cwmwd neu gantref" yn ogystal â "sir", ond dydi o ddim yn cynnig ateb i'n cwestiwn ni. Tybed ai oherwydd bod uned o diriogaeth o'r fath dan reolaeth swyddog? (Mae'r gair swyddog yn ddigon hen hefyd - fe'i ceir yn y llyfrau Cyfraith, e.e. "24 Swyddog Llys y Brenin"). Dirgelwch i'w ddatrys eto, un o'r dyddiau 'ma? Anatiomaros 22:48, 4 Medi 2006 (UTC)

Wedi dod o "http://cy.wikipedia.org../../../s/w/y/Sgwrs%7ESwyddi_seremon%C3%AFol_Lloegr_a316.html"

##### Views

- Erthygl
- Sgwrs
- Diwygiad cyfoes

##### Chwilio